**Výpis**

**zo zápisnice zo zasadnutia Vedeckej rady Pedagogickej fakulty UMB v Banskej Bystrici, ktoré sa uskutočnilo dňa 30. júna 2021**

**K bodu 8**

**Habilitačná prednáška** – Mgr. Lívia Nemcová, PhD. v odbore Pedagogika

Mgr. Lívia Nemcová, PhD. predniesla pred VR PF UMB habilitačnú prednášku na tému:*Výchova k manželstvu a rodičovstvu v edukačnom prostredí Slovenska.* Po prednáške habilitantka oboznámila prítomných so základnými tézami habilitačnej práce:*Voľnočasové aktivity stredoškolskej mládeže v kontexte motivačných faktorov a potrieb.*

 Oponenti sa vyjadrili k habilitačnému konaniu, potom nasledovala diskusia.

 Prof. PaedDr. Dana Hanesová, PhD., predsedníčka habilitačnej komisie, v zmysle Vyhlášky MŠVVaŠ SR č. 246/2019 Z. z. o postupe získavania vedecko-pedagogických titulov alebo umelecko-pedagogických titulov docent a profesor § 1 ods. 15, predložila VR PF UMB závery z rokovania habilitačnej komisie. Habilitačná komisia vyhodnotila plnenie podmienok podľa § 76 ods. 1, 3, 4 a 6 zákona č. 131/2002 Z. z. o vysokých školách a podľa kritérií na získanie titulu docent. Na základe predložených dokladov, oponentských posudkov, odborného posúdenia úrovne prednesenej habilitačnej prednášky a výsledku obhajoby habilitačnej práce celkove zhodnotila pedagogickú, vedeckú činnosť habilitantky a konštatovala, že Mgr. Lívia Nemcová, PhD. spĺňa podmienky pre udelenie vedecko-pedagogického titulu docent v odbore Pedagogika. Výsledok hlasovania: za: 4, proti: 0, neplatné: 0.

Rozhodnutie č. 6/5

V zmysle zákona č. 131/2002 Z. z. o vysokých školách a § 2 Vyhlášky MŠVVaŠ SR č. 246/2019 Z. z. o postupe získavania vedecko-pedagogických titulov alebo umelecko-pedagogických titulov docent a profesor **VR PF UMB, v tajnom hlasovaní rozhodla o udelení titulu docent** (za: 24, proti: 1, neplatné: 0) **Mgr. Lívii Nemcovej, PhD. v odbore Pedagogika.**

V Banskej Bystrici, 8. 7. 2021

 doc. PaedDr. Lenka Rovňanová, PhD.

 dekanka PF UMB

Za správnosť:

Mgr. Miroslava Fudorová

referát pre vedu, výskum a umenie